Privind aprobarea proiectului de lege cu privire la modificarea 
articolului XVIII al Legii nr.280-XVI din 14 decembrie 2007 
pentru modificarea şi completarea unor acte legislative 

Guvernul  HOTĂRĂŞTE:

Se aprobă şi se prezintă Parlamentului spre examinare proiectul de lege cu privire la modificarea articolului XVIII al Legii nr.280-XVI din 14 decembrie 2007 pentru modificarea şi completarea unor acte legislative.

Aprobată în şedinţa Guvernului

din

Proiect          
PARLAMENTUL  REPUBLICII  MOLDOVA
LEGE 
cu privire la modificarea articolului XVIII al Legii nr.280-XVI 
din 14 decembrie 2007  pentru modificarea şi completarea 
unor acte legislative 

        -----------------------------------------------------------------------------

Parlamentul adoptă prezenta lege organică.
Articol unic. – La articolul XVIII din Legea nr.280-XVI din 14 decembrie 2007 pentru modificarea şi completarea unor acte legislative (Monitorul Oficial al Republicii Moldova, 2008, nr.94-96, art.349), cu modificările ulterioare, punctele 1, 2, 3, 4, 7, 8, 9, 13, 17, 18, 21, 26 se exclud.

Preşedintele Parlamentului
NOTA DE ÎNTEMIERE
la proiectul de Lege pentru modificarea Legii 280-XIVdin 14 decembrie 2007pentru modificarea şi completarea unor acte legislative
Proiectul de lege prezentat spre examinare este elaborat în scopul asigurării, începînd cu 1 ianuarie 2010, a cadrului legal privind executarea unor prevederi ale Codului fiscal.
Astfel, conform modificărilor operate în Codul fiscal prin Legea nr.280-XVI din 14.12.2007 pentru modificarea şi completarea unor acte legislative, un şir de norme de aplicare a prevederilor Codului fiscal aprobate de Guvern, începînd cu 1 ianuarie 2010, urmează a fi stabilite prin lege. Intru executarea acestor prevederi, normele respective au fost incluse în proiectul Codului de procedură fiscală, aprobat şi remis Parlamentului de către Guvern prin Hotărârea nr.1365 din 04.12.2008, în care au fost unificate într-un cod de proceduri fiscale prevederile actelor normative existente în domeniu.
Totodată, luînd în consideraţie avizele Ministerului Justiţiei şi Direcţiei juridice a Parlamentului asupra proiectului Codului de procedură fiscală, prin care a fost menţionat faptul necorespunderii proiectului de document elaborat conceptului unui cod în domeniul dreptului de procedură fiscală, şi în temeiul demersului Preşedintelui Parlamentului privind oportunitatea retragerii, actualizării proiectelor aflate în Parlament, prin scrisoarea Ministerului Finanţelor nr. 17-5-03/627-242 din 13.11.2009, adresată Guvernului, proiectul Codului de procedură fiscală s-a propus de a fi retras.
Reieşind din cele relatate, începînd cu 1 ianuarie 2010, în baza prevederilor Legii nr.280-XVI din 14.12.2007, actele normative care reglementează la moment procesul de administrare a unor prevederi ale Codului fiscal, aprobate prin Hotărîri de Guvern, cum sunt: restituirea TVA pentru toate tipurile de livrări impozabile la cota zero şi redusă a TVA; restituirea accizelor pentru exportul mărfurilor accizate; limitele cheltuielilor de asigurare ale agenţilor economici şi persoanelor fizice care practică activitatea de întreprinzător, permise ca deduceri în scopuri fiscale; modul de confirmare a donaţiilor pentru scopuri filantropice şi de sponsorizare; utilizarea maşinilor de casă şi de control cu memorie fiscală, vor deveni nevalabile.
In scopul asigurării normelor legislative necesare aplicării în domeniul administrării fiscale, se înaintează propunerile de modificare a Legii nr.280-XVI din 14.12.2007 în vederea menţinerii modului existent de aprobare a mecanismelor de aplicare a unor prevederi ale Codului fiscal.
Ministrul finanţelor

